**με**

**ΔΗΜΟΤΙΚΟ ΣΧΟΛΕΙΟ ΞΥΛΟΤΥΜΒΟΥ Β΄**

**ΔΙΑΓΩΝΙΣΜΟΣ ΧΡΙΣΤΟΥΓΕΝΝΙΑΤΙΚΗΣ ΚΑΤΑΣΚΕΥΗΣ**

**Η Περιβαλλοντική Επιτροπή του σχολείου διοργάνωσε ενδοσχολικό διαγωνισμό χριστουγεννιάτικης κατασκευής με επαναχρησιμοποιημένα και άχρηστα- ανακυκλώσιμα υλικά, όπως ξύλα, φελλοί, χαρτί, πλαστικά μπουκάλια, πώματα κ.ά.**

**Τα παιδιά ανταποκρίθηκαν με πολύ ενθουσιασμό και επιστρατεύοντας όλη τη δημιουργικότητά τους, έφτιαξαν πρωτότυπες κατασκευές. Οι κατασκευές έγιναν στον ελεύθερο χρόνο των παιδιών.**

**Η προσπάθεια των παιδιών ολοκληρώθηκε και το αποτέλεσμα ήταν υπέροχο. Δόθηκε δίπλωμα συμμετοχής σ όλα τα παιδιά που έλαβαν μέρος και βραβεύτηκαν οι τρεις πρώτες κατασκευές, που συγκέντρωσαν τις πιο πολλές ψήφους. Ψήφισαν οι εκπαιδευτικοί του Σχολείου και όλα τα μέλη της Περιβαλλοντικής Επιτροπής. Θερμά συγχαρητήρια αξίζουν σε όλα τα παιδιά για τις ιδέες, τη φαντασία, την καινοτομία.**

**Με τον τρόπο αυτό χάρισαν στο σχολείο ένα πνεύμα χριστουγεννιάτικο, δίνοντας ταυτόχρονα ένα μήνυμα αισιοδοξίας και γιορτινής χαράς τις ζοφερές μέρες που διανύουμε λόγω της πρωτόγνωρης πανδημίας.**

**Πιο κάτω σας παρουσιάζουμε μερικές από τις κατασκευές των παιδιών.**

**Ελπίδα Ζαννεττίδου-Ηλία**

**Συντονίστρια Περιβαλλοντικής Επιτροπής**